Why God Does Not Answer Our Prayers?
خدا دعا سنتا ہے، مگر یہ لازمی نہیں کہ دعا میں جو مانگا گیا ہے وہی دے دے۔ اس چیز کا ملنا یا نہ ملنا، خدا کی حکمت پر مبنی ہوتا ہے۔ اگر ہر شخص کو اس کی دعا کے بدلے میں وہ مل جائے جو وہ چاہتا ہے تو دنیا کا نظام نہیں چل سکتا۔ مثلا کسان کو بارش چاہیے، لیکن ایک کچی چھونپڑی والے کو نہیں چاہیے، ایک ملازمت ہے پچاس امید وار ہیں، سب کی دعا قبول نہیں ہو سکتی ۔حکمت اس سے بھی گہری ہوتی ہیں۔ بندہ مومن کو چاہیے کہ وہ خدا سے دعا کرے اور اپنی بندگی کا احساس قائم رکھے اور اپنے خدا پر بھروسہ رکھے جو اس کے لیے بہترین فیصلے کرتا ہے۔ دنیا آزمایش کی جگہ ہے آخرت اصل منزل ہے جہاں ہر کمی ہر محرومی کا بدلہ وہ دیا جائے گا کہ آدمی خوشی سے نہال ہو جائے گا۔ اس خدا سے مایوسی وہ بھی اس بنا پر کہ ہماری مطلوبہ چیز کیوں نہیں دی، یہ ناشکری اور تکبر ہے۔